Luteina

Luteina xantofila mota bat da. Argi urdina xurgatzen du eta ondorioz kontzentrazio txikitan kolore horia du eta kontzentrazio handitan kolore laranja-gorria. Zeaxantinaren isomeroa da.

 Izena eta funtzioa 
Begi barneko erretinan badugu macula lutea deritzon orbain hori bat. Horrek detaileetan erreparatzeko gaitasuna ematen digu, besteak beste irakurri ahal izateko edo pertsonen aurpegiak desberdintzeko. Bertan aurkitzen dira luteina eta zeaxantina eta hortik datorkio izena, latinezko luteus hitzak "horia" esan nahi baitu.

Antioxidatzaile eraginkorra da eta macula lutea horren endekapena ekiditen du, begi-lausoa garatzea oztopatzen du beteak beste.

 Iturriak 
Hosto berdeko barazkietan aurkitzen da; azak, zerbak, ziazerbak... Animaliek ekoiztu ezin dutenez dietan bidez hartzen dute eta bioakumulazioz agertzen da arrautza gorringotan adibidez. Hainbat txorik hartutako luteina lumetan jalkitzen dute kolore hori edo gorriak sortzeko.

Hona hemen luteina gehien duten elikagaiak.

 Elikagaia  Luteina/Zeaxantina(mg/100g) Aza kizkurtua 39,5 (gordina)18,2 (sukaldatua) Arbia 12,8 Ziazerba 12,2 (gordina)11,3 (sukaldatua) Zerba 11,0 ... ... Bruselaza 1,6 Azenarioa 0,687 Artoa 0,642 Arrautza 0,353

 Erabilerak 
 Elikagaien koloratzailea da. Afrikako marigold (Tagetes erecta) landaretik ateratzen da industrialki ekoizteko.
 Farmaziaren industrian dietaren osagarri diren produktuetan.
 Maskoten elikagaietan ere erabiltzen da, etxeko arrainen janarietan batez ere.

 Erreferentziak 

 Ikus, gainera 
 Karotenoideak

 Kanpo estekak 

Kategoria:Karotenoideak
Kategoria:Alkohol sekundarioak